VS002582
Datum: 2004-08-12T02:00:00.000+02:00
datum_sodbe_i_stopnje: 2012-07-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kože in njihove posledice
fischer: hudi primeri
odskodnina: 47.000 EUR
opombe: II Ips 82/2014 Revizija tožeče stranke je bila zavrnjena.

Opomba: Po kriteriju kraja dogodka je bilo uporabljeno hrvaško pravo (Zakon o obligacionim odnosima, Orientacijski kriteriji za določanje denarne odškodnine za nepremoženjsko škodo Vrhovnega sodišča Republike Hrvaške in hrvaška sodna praksa).
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 20 do 25 let

Osnovnošolka, kasneje dijakinja.

## Škodni dogodek

Prometna nesreča - oškodovanka je bila sopotnica na motornem kolesu, ki je med vožnjo v koloni motornih koles, trčilo z drugim motornim kolesom.

## Poškodba

udarnina glave in obraza, stanje po pretresu in udarnini možganov, popoškodbeni glavobol z abnormalnim EEG, prizadetost svežega spomina, obtolčenine in odrgnine obraza, vratu in telesa, izpah desnega kolka z obtolčenino desnega bedrnega živca, popoškodbena okvara bedrnega živca v področju peronalne in tibialne veje desno, raztrganina desnega komolca, obtolčenina desne roke, okvara križnih vezi nad ramenskim odrastkom leve lopatice in leve ključnice.

## Telesne bolečine

22.000 EUR Hude telesne bolečine - 16 dni, srednje hude telesne bolečine - 32 dni, lahke telesne bolečine - 70 dni; lahke do zmerne bolečine trpi še vedno in jih bo tudi v bodoče pri prisilni drži telesa, dvigovanju težjih bremen, daljši hoji po neravnem terenu, sunkovitih gibih, spremembah vremena.

#### Hospitalizacija

25 dni; trikrat splošna anestezija (med preiskavo in dvema operativnima posegoma).

#### Ambulantno zdravljenje

Pregledi pri specialistu in osebnem zdravniku.

#### Rehabilitacija

Fizioterapija v zdravilišču (6 tednov), razgibavanje doma; izvajala je terapevtske vaje (92x), elektrostimulacije (96), TENS (14x), vaje v bazenu (69x).

#### Nevšečnosti med zdravljenjem

Prevoz z rešilnim vozilom, več odvzemov krvi, splošna anestezija (3x), protibolečinske injekcije, injekcije proti tetanusu in strjevanju krvi, RTG (36x), jemanje analgetikov, pregledi MRI (2x), EMG (3x), CT (3x), UZ (1x), oskrba rane, več prevezov, odstranjevanje šivov, skeletna ekstenzija (3 dni), mavčne hlače (1 dan), nadkolenski mavec (1 teden), kolenska opornica (3 tedne), opornica za ramo (5 tednov), invalidski voziček (5 tednov), peronealna opornica (dalj časa).

## Strah

2.000 EUR Primarnega strahu zaradi nezavesti ni utrpela. Hud sekundarni strah pri prevozu v bolnišnico, med klinično preiskavo, pred RTG obdelavo in operacijama pod splošno anestezijo. Srednje hud sekundarni strah v času hospitalizacije, med prevozom s Hrvaške v Ljubljano, ob dodatnih diagnostičnih posegih. Lažji sekundarni strah dalj časa med pregledi pri zdravniku in izvajanju fizioterapije.

## Zmanjšanje življenjske aktivnosti

23.000 EUR Ne more dvigovati in prenašati težjih bremen, dalj časa hoditi po neravnem terenu in navzgor, opravljati sunkovitih gibov in skokov, biti v prisiljeni telesni drži dalj časa. Ne more se več ukvarjati s športom in rekreacijo. Funkcionalne posledice: gibljivost leve rame, desnega kolka, desnega kolena in v lažji obliki desnega gležnja je zmanjšana; desno koleno je nestabilno v eni smeri, malce je zmanjšana groba moč desnega stopala. Ima popoškodbene glavobole in 1x na 7 do 10 dni migrenske napade. Ima blažje motnje svežega spomina predvsem ob utrujenosti ali v stresnih situacijah. Huda posttravmatska stresna motnja. Zmerne motnje miselne koncentracije, ki jo pomembno omejujejo pri vseh aktivnostih, ki zahtevajo intenziven in vzdrževan miselni napor. Doživlja kronične bolečine. Socialni krog je omejen na ožjo skupino ljudi. Dela s skrajšanim delovnim časom. Vse to vpliva na njeno samopodobo, samospoštovanje, čustveno stabilnost in samozavest.

#### Opis invalidnosti

25 - 30% invalidnost.

---

člen 200,  člen 1